Sutartis Nr. FVL0941

Vilniaus r., 2025-01-15

**UAB „FLEET UNION”**, toliau sutartyje vadinama Bendrove, atstovaujama UAB „Fleet Union“ klientų aptarnavimo vadybininkės Renatos Labutienės, veikiančios pagal 2025-01-02 įgaliojimą Nr. 25/04,ir **Pakruojo rajono savivaldybės priešgaisrinė tarnyba,** toliau sutartyje – Klientas, atstovaujama viršininko Alfrėdo Martūzo, veikiančio pagal įstaigos nuostatus, sudarė šią sutartį:

1. **SUTARTIES SĄVOKOS**
	1. Šioje Sutartyje, išskyrus, jeigu kontekstas reikalautų kitos reikšmės, toliau nurodytos sąvokos, turi tokias reikšmes:
		1. **Atsiskaitymo priemonė** – Bendrovės Klientui suteikta materiali ir/arba nemateriali priemonė, skirta fiksuoti įsigytų Prekių kiekį bei kainą.
		2. **Autorizacijos kodas** – atsitiktinių skaičių derinys (kodas) atsiunčiamas Klientui SMS, pagal kurį identifikuojamas Klientas, jam įsigyjant Prekių Degalinėje ir/arba Klientui suteiktas PIN (personalinis identifikacijos numeris) kodas, priskirtas konkrečiai Kortelei. PIN kodas gali būti:
			1. Statinis – plastikinės kortelės išdavimo metu jai sugeneruotas skaičių derinys, pastoviai naudojamas autorizacijos metu. PIN kodą Klientas gali pasikeisti savitarnos svetainėje.
			2. Dinaminis - atsitiktinių skaičių derinys (kodas) kiekvieną kartą atsiunčiamas Klientui SMS žinute, kuris turi ribotą 30 minučių nuo jo gavimo galiojimo laiką (toliau – Dinaminis PIN kodas).
		3. **Degalai** – bet kokie naftos produktai, biodegalai (benzinas, žibalas, dyzelinas, kiti gazoliai, suskystintos dujos, skirtos autotransportui ir kt.), kuriais prekiaujama Degalinėse.
		4. **Degalinė** – prekybos vieta, kurioje Klientas gali įsigyti Prekes. Degalinių sąrašas nurodomas Bendrovės internetinėje svetainėje [www.funn.lt](http://www.funn.lt).
		5. **FUNN mokėjimų sistema** – trumpųjų tekstinių žinučių (toliau – SMS), magnetinių plastikinių kortelių, mobiliosios aplikacijos ir kitų priemonių, kurių pagalba yra fiksuojamas Degalinėse įsigytų Prekių kiekis bei kaina, aptarnavimo/fiksavimo sistema.
		6. **Kitos prekės** – visos kitos prekės (maisto ir pramoninės), išskyrus Degalus (pagal Sutartyje pateiktą Degalų sąvoką) ir Paslaugas, kuriomis prekiaujama Degalinių parduotuvėse ir/ar teritorijoje.
		7. **Materiali atsiskaitymo priemonė** – Bendrovės pasirašytinai Klientui išduota magnetinė plastikinė kortelė (toliau – Kortelė), skirta FUNN mokėjimų sistemoje ir Degalinėje fiksuoti įsigytų Prekių kiekį bei kainą.
		8. **Mobiliojo telefono numeris** – telekomunikacijų bendrovės (mobiliųjų telekomunikacijų operatorių) suteiktas telefono abonemento numeris, kuris yra priskirtas konkrečiai SIM kortelei bei registruotas FUNN mokėjimų sistemoje.
		9. **Nemateriali atsiskaitymo priemonė:**

a) SMS žinute gautas Autorizacijos kodas (toliau – Kodas), kuris turi ribotą 3 val. nuo jo gavimo galiojimo laiką ir yra skirtas FUNN mokėjimų sistemoje ir Degalinėje fiksuoti įsigytų Prekių kiekį bei kainą;

b) SMS žinutė, kaip savarankiška atsiskaitymo priemonė, skirta fiksuoti įsigytas elektronines kelių vinjetes virtualioje pardavimo vietoje (ne Degalinėje);

c) **Mobilioji aplikacija** – Klientui siūloma mobilioji programėlė, skirta mobiliesiems įrenginiams, kurios pagalba Klientas gali fiksuoti įsigytų Prekių kiekį bei kainą su Mobiliąja aplikacija susiejant Kortelę ir/arba Bendrovės internetinėje savitarnos svetainėje <https://cards.funn.lt> sukurtomis virtualiomis kortelėmis, kurios gali būti susiejamos ir naudojamos per Mobiliąją aplikaciją.

* + 1. **Paslaugos** – Degalinėse siūlomos automobilių plovimo ir kitos Paslaugos.
		2. **Prekės** – tai bet kuris materialus kilnojamasis daiktas ar paslaugos, parduodamas (-os) arba siūlomas (-os) parduoti Klientui (Degalai, Paslaugos, Kitos prekės ir kita).
1. **SUTARTIES OBJEKTAS**
	1. Bendrovė suteikia savo Klientams, pasinaudojant FUNN mokėjimų sistema, galimybę atsiskaityti negrynaisiais pinigais už Prekes, kurias jie įgyja iš Bendrovės partnerių (toliau dar ir – Bendrovės partneris) ir jų aptarnavimo vietų (Degalinių) pasirašiusių sutartis su Bendrove.
	2. Klientui yra visiškai aiški aplinkybė, jog Bendrovė, priklausomai nuo tam tikroje valstybėje galiojančių teisės aktų, veikia, arba kaip neatsiskleidęs, arba kaip atsiskleidęs (komisionierius) tarpininkas tarp Bendrovės partnerio ir Kliento.
	3. Disponavimo ir nuosavybės teisės į Prekes Klientui pereina jų įgijimo metu Degalinėje: a), t. y. pirmiausiai pereina iš Bendrovės partnerio Bendrovei ir tuo pat metu iš Bendrovės Klientui, jei Bendrovė veikia kaip neatsiskleidęs tarpininkas; arba b) tiesiogiai iš Bendrovės partnerio Klientui, jei Bendrovė veikia kaip atsiskleidęs (komisionierius) tarpininkas.
	4. Bendrovė ir Klientas pareiškia ir patvirtina, jog jiems absoliučiai yra aiški aplinkybė, kad ši Sutartis bei joje išdėstytos sąlygos, jokiu būdu nereiškia finansinio tarpininkavimo (agento veiklos), kaip jį apibrėžia Lietuvos Respublikos įstatymai ir/ar poįstatyminiai aktai.
2. **ATSISKAITYMO PRIEMONIŲ IŠDAVIMO/SUTEIKIMO IR NAUDOJIMOSI JOMIS SĄLYGOS**
	1. Atsiskaitymo priemonės Klientui išduodamos nemokamai, jų skaičius neribojamas. Klientui pageidaujant, Bendrovė Kortelę (-es) gali išsiųsti paštu ar pasinaudojant kurjerių paslauga. Tuo atveju Klientas įsipareigoja padengti Kortelės (-ių) siuntimo išlaidas, kurių dydis nurodomas Kortelės (-ių) užsakymo metu savitarnos svetainėje ir internetinėje svetainėje <https://www.funn.lt>

3.2 Bendrovė Klientui jo vardu atidaro paskyrą Bendrovės valdomame ar administruojamame interneto puslapyje ir suteikia jam prisijungimo kodus. Klientas Savitarnos svetainėje gali administruoti jam išduotas Korteles: administruoti plastikines korteles, įskaitant, bet neapsiribojant, leidžiant jas susieti su Mobiliąja aplikacija; susikurti ir administruoti virtualias korteles. Taip pat Kliento paskyroje galima išduotoms plastikinėms kortelėms įjungti/išjungti Dinaminio PIN kodo paslaugą, plastikinei kortelei priskiriant jos turėtojo telefono numerį, kuriuo bus siunčiamas Dinaminis PIN kodas. Bendrovės išduota ir su Mobilia aplikacija

susieta Kortelė, internetinėje savitarnos svetainėje <https://cards.funn.lt> sukurta virtuali kortelė, gali būti naudojamos per Mobiliąją aplikaciją, nurodant naudotojo telefono numerį.

3.3. Atsiskaitymo priemonės aptarnaujamos, jei atitinkamomis ryšio priemonėmis jos yra pasiekiamos, jei jas pateikęs asmuo įveda teisingą Autorizacijos kodą. Klientas atsako už visų Prekių, perkamų naudojantis Atsiskaitymo priemonėmis apmokėjimą.

* 1. Klientas privalo saugoti Atsiskaitymo priemones nuo magnetinių laukų poveikio ir fizinių pažeidimų, griežtai saugoti Autorizacijos kodą bei kitus Klientui suteikiamus kodus ir/ar kitus Klientą leidžiančius identifikuoti duomenis.
	2. Kortelė yra Bendrovės nuosavybė ir nutraukus Sutartį ar Bendrovei pareikalavus turi būti nedelsiant grąžinta. Bendrovė turi teisę reikalauti sumokėti 7 EUR (septynių eurų) baudą už kiekvieną negrąžintą Kortelę. Klientui negražinus Kortelės (-ių), Bendrovė turi teisę siekiant užtikrinti tinkamą prievolės įvykdymą, išskaityti šiame punkte nurodytą baudą iš Kliento turimo likučio (avanso) pagal šią tarp šalių sudarytą sutartį.
	3. Klientas su Bendrovės jam suteiktu slaptažodžiu prisijungęs prie savo paskyros pats blokuoja/atblokuoja/aktyvuoja jam suteiktas Atsiskaitymo priemones, nustato ar keičia Atsiskaitymo priemonėms suteiktus limitus, priskiria ar keičia telefono numerius bei atlieka kitus leistinus veiksmus. Klientui pageidaujant Atsiskaitymo priemones administruoja Bendrovė už šalių susitarimu numatomą mėnesio abonentinį mokestį.
	4. Klientui praradus Atsiskaitymo priemonę, jis privalo ją užblokuoti savitarnos svetainėje https://cards.funn.lt arba pranešti apie Atsiskaitymo priemonės blokavimą telefonu Nr. +37052514321 darbo metu, Tel. Nr. +370 614 58444 ne darbo metu ir pateikti leidžiančius Atsiskaitymo priemonę identifikuoti duomenis. Ne vėliau kaip kitą darbo dieną privaloma šį pareiškimą patvirtinti oficialiu raštišku pranešimu (el. paštas cards@funn.lt).
	5. Bendrovė neatsako už trečiųjų asmenų pasinaudojimą Atsiskaitymo priemone, jei Klientas neužblokavo jos arba nepranešė Bendrovei apie negalimą Atsiskaitymo priemonės naudojimą.
	6. Bendrovė įsipareigoja blokuoti Atsiskaitymo priemonę ne vėliau kaip per 24 val. po pranešimo gavimo. Po 24 val. nuo pranešimo gavimo visi galimi nuostoliai dėl neteisėto Atsiskaitymo priemonės naudojimo tenka Bendrovei.
	7. Bendrovė turi teisę blokuoti Atsiskaitymo priemones, jeigu Klientas neapmoka pateiktos sąskaitos sutartyje numatytais terminais, viršija suteikto kredito limitą arba nesilaiko kitų sutarties sąlygų. Bendrovės partnerių darbuotojai turi teisę išimti atsiskaitymui pateiktą blokuotą Kortelę, surašant Kortelės išėmimo aktą.
	8. Klientas prisiima visą atsakomybę dėl Kortelės naudojimosi, įskaitant, bet neapsiribojant ir naudojimąsi per Mobiliąją aplikaciją ir prisiima visą riziką dėl netinkamo naudojimosi ir/ar dėl neturinčių teisės naudotis Kortele, asmenų veiksmais atsiradusių nuostolių.
	9. Prekių fiksavimas naudojantis Mobiliąja aplikacija galimas esant interneto ryšiui, įjungtai mobiliojo įrenginio lokacijai ir jei įvedamas teisingas patvirtinimo kodas. Klientas atsako už visų Prekių, perkamų naudojantis Mobiliąja aplikacija apmokėjimą.
1. **KAINA IR ATSISKAITYMŲ TVARKA**
	1. Prekių kaina yra nustatoma pagal pirkimo momento, kada jos buvo perkamos, kainas, nustatytas Degalinėje, kurioje jos buvo pirktos.
	2. Bendrovė suteikia Klientui prekinio kredito limitą iki **3000 EUR (****trijų tūkstančių EUR).** Bendrovė turi teisę vienašališkai keisti kredito limito dydį arba jį anuliuoti, jei keičiasi Kliento finansinė arba juridinė padėtis, jei Bendrovei įvertinus Kliento kreditavimo riziką, ši rizika pasiekia Bendrovei nepriimtiną lygį, o taip pat, jeigu Klientas nesilaiko šioje sutartyje numatytų savo įsipareigojimų. Apie kredito limito pakeitimus Klientas informuojamas sutartyje nurodytu elektroniniu paštu ir/arba faksu limito pakeitimo dieną. Nustatytas prekinio kredito limito dydis Klientui yra matomas internetinėje savitarnos svetainėje <https://cards.funn.lt>.
	3. „BALTIC PETROLEUM“ eksploatuojamose degalinėse Lietuvoje kiekvienam įsigytam degalų litrui Bendrovė suteikia Klientui 0,060 EUR (su PVM) nuolaidą nuo jų mažmeninės pardavimo kainos.
	4. „BALTIC PETROLEUM“ eksploatuojamose Degalinėse Lietuvoje Bendrovė suteikia Klientui 15 % (penkiolikos procentų) nuolaidą automobilių (leistinų plauti Degalinėse) plovimo paslaugoms.
	5. Bendrovė nesuteikia Klientui nuolaidos kitų Prekių komplektams, CNG suslėgtoms dujoms, žymėtam dyzelinui (skirtam žemės ūkiui ir žuvininkystei) ir automobilių plovimo paslaugoms UAB „BALTIC PETROLEUM“ eksploatuojamose savitarnos plovyklose Lietuvoje.
	6. Bendrovė suteikia Klientui teisę įsigyti elektroninę kelių vinjetę naudojantis SMS žinute virtualioje įsigijimo vietoje (ne Degalinėje).
	7. Bendrovė taiko 1,65 EUR (be PVM) elektroninės kelių vinjetės įsigijimo mokestį už kiekvieną įsigytą vinjetės vienetą, kai kelių vinjetės įsigyjamos naudojant SMS žinutę arba mobiliąją aplikaciją (arba kitas Nematerialias atsiskaitymo priemones) virtualioje įsigijimo vietoje „PLK000 Vilniaus r. Užubalių k.“. Kelių vinječių aptarnavimo mokestis įtraukiamas į PVM sąskaitą faktūrą.
	8. Bendrovė taiko 0,50 EUR (be PVM) mokestį už kiekvieną kortelę, kuriai per ataskaitinį laikotarpį buvo sugeneruotas bent vienas Dinaminis PIN kodas. Dinaminio PIN kodo paslaugos mokestis įtraukiamas į PVM sąskaitą faktūrą.
	9. Visi atsiskaitymai su Bendrove šios sutarties pagrindu yra vykdomi bankiniu pavedimu į atsiskaitomąją sąskaitą, nurodytą sutartyje. Už praeitą mėnesį įsigytas Prekes atsiskaitoma pagal Bendrovės pateiktą sąskaitą iki einamo mėnesio 30 dienos. Klientui pateikta sąskaita laikoma apmokėta, kai pinigai patenka į Bendrovės sąskaitą. Bendrovė turi teisę priskaičiuoti 0,02% dydžio delspinigius nuo neapmokėtos sumos už kiekvieną uždelstą dieną.
	10. Jeigu Klientas vėluoja atsiskaityti už anksčiau įsigytas Prekes, tai Bendrovė turi teisę einamą mėnesį netaikyti Klientui nuolaidos.
	11. Sąskaitos ir priedas–ataskaitos patalpinamos Kliento paskyroje, prie kurios prisijungęs Klientas gali atsispausdinti sąskaitą ir priedus–ataskaitas. Klientui šioje sutartyje nurodytu elektroniniu paštu yra siunčiami pranešimai apie jau suformuotas sąskaitas. Taip pat sąskaitos – faktūros pateikiamos per sąskaitų administravimo bendrąją informacinę sistemą SABIS . Jeigu Klientas iki einamojo mėnesio 10 dienos negauna pranešimo apie suformuotą sąskaitą už praėjusį mėnesį, jis privalo apie tai informuoti Bendrovę. Priešingu atveju yra laikoma, kad Klientas sąskaitą gavo ir privalo ją apmokėti. Pasikeitus Kliento elektroninio pašto adresui, Klientas privalo ne vėliau kaip per tris dienas apie tai pranešti Bendrovei raštu (el. paštu cards@funn.lt).
	12. Klientui pageidaujant gauti daugiau nei vieną sąskaitą, Bendrovė kiekvienai papildomai sąskaitai skaičiuoja dokumentų paruošimo paslaugos mokestį - 3 EUR (trys eurai) be PVM.
	13. Bendrovė turi teisę reikalavimą pagal šią Sutartį perleisti trečiajai šaliai be Kliento atskiro sutikimo.
2. **KITOS SĄLYGOS**
	1. Ši sutartis įsigalioja nuo 2025-02-01 ir galioja 12 (dvylika) mėnesių. Sutarties suma 10000,00 (dešimt tūkstančių) EUR be PVM. Klientas atsakingas už nupirktą prekių/paslaugų kiekį sutarties galiojimo laikotarpiu ir jį fiksuoja pats. Ankstesnė sutartis Nr. FVL0941, išskyrus neįvykdytus šalių tarpusavio atsiskaitymus, netenka galios nuo šios sutarties įsigaliojimo momento.
	2. Sutarties šalis, panorėjusi nutraukti šią sutartį vienašališkai, nesikreipiant į teismą, privalo prieš 14 kalendorinių dienų šioje sutartyje nurodytu elektroniniu paštu apie tai įspėti kitą sutarties šalį ir visiškai įvykdyti savo įsipareigojimus. Pasikeitus Kliento elektroninio pašto adresui, Klientas privalo ne vėliau kaip per tris dienas apie tai pranešti Bendrovei raštu (el. paštu cards@funn.lt).
	3. Visi ginčai, susiję su šia sutartimi, yra sprendžiami Lietuvos Respublikos įstatymų nustatyta tvarka.
	4. Bet kokie Kliento skundai, kurie gali kilti dėl blogos Degalų, Prekių ir/ar Paslaugų kokybės, kainų skirtumo, faktinių jų įsigijimo metu ir išrašytų sąskaitose faktūrose, taip pat kitų trūkumų bei su tuo susijusių žalos (nuostolių) atlyginimu, pirmiausiai adresuojami Bendrovei ir sprendžiami derybose tarp Bendrovės ir Kliento. Tačiau jei derybų metu Bendrovė pareikalauja į derybas įtraukti ir Bendrovės partnerį, Klientas šiam prašymui neprieštarauja.
	5. Perduodami asmens duomenys yra tvarkomi tik sutarties vykdymo tikslu. Kai Bendrovė veikia kaip atsiskleidęs tarpininkas, asmens duomenys gali būti perduodami Bendrovės partneriui. Klientas yra informuotas, kad Atsiskaitymo priemonių išdavimui nėra būtinas papildomas asmens duomenų perdavimas. Jei Klientas pasirenka personalizuoti Atsiskaitymo priemones ir Bendrovei perduoti savo darbuotojų asmens duomenis ~~(~~pvz., užrašai ant Kortelių, duomenų perdavimas el. paštu ar darbuotojų paskyrų sukūrimas savitarnos svetainėje~~)~~, Klientas užtikrina, kad turi teisę perduoti tokius duomenis. Šių duomenų tvarkymui yra taikomos Bendrovės privatumo politikos nuostatos (www.funn.lt skiltis „Privatumo politika“).
	6. Sutarties sąlygos gali būti keičiamos vienašaliu Bendrovės pranešimu sąskaitoje faktūroje (kai keičiamos neesminės sutarties sąlygos) arba atskiru rašytiniu pranešimu (kai keičiamos esminės sutarties sąlygos). Kliento naudojimasis kortele, Bendrovei pakeitus sutarties sąlygas, laikomas Kliento sutikimu su naujomis sąlygomis (sutarties sąlygų patvirtinimas faktiniu sutarties vykdymu).
	7. Klientas įsipareigoja padengti Bendrovės išlaidas (įskaitant ir patirtas ikiteisminio proceso metu), susijusias su skolų išieškojimu.
	8. Klientas įsipareigoja neperleisti jam priklausančio nuosavybės teise turto be raštiško bendrovės sutikimo, jeigu dėl šios priežasties apmokėjimas už įsigytas prekes pasunkėtų arba taptų neįmanomas.
	9. Šalys susitaria, kad šios sutarties sąlygos yra konfidencialios. Šios sutarties sąlygos tretiesiems asmenims, nesant kitos šalies raštiško sutikimo, gali būti atskleistos tik Lietuvos Respublikos teisės aktų nustatytais atvejais.
	10. Klientas, pasirašydamas šią sutartį patvirtina, jog Klientui, jį/ją tiesiogiai ar netiesiogiai valdančiam (-tiems) (kontroliuojančiam (-tiems)) asmeniui (-ims), akcininkams, susijusiems asmenims, nėra taikomos tarptautinės (tame tarpe ir Europos Sąjungos (toliau – ES) bei Jungtinių Amerikos Valstijų) sankcijos ar kitos ES nustatytos ribojamosios priemonės Rusijos Federacijai, Baltarusijos Respublikai ir (ar) susijusiems subjektams.
	11. Ši sutartis sudaryta ir pasirašyta dviem egzemplioriais, turinčiais vienodą juridinę galią – po vieną egzempliorių kiekvienai iš sutarties šalių. Visas susirašinėjimas pagal šią sutartį yra vykdomas sutartyje nurodytais adresais.

|  |  |  |
| --- | --- | --- |
|  |  |  |
| **KLIENTAS** |  | **BENDROVĖ** |
| Pakruojo rajono savivaldybės priešgaisrinė tarnyba |  | UAB FLEET UNION |
| L. Giros g. 3D, LT-83150 Pakruojis |  | Senasis Ukmergės kelias 4, Užubalių k. LT-14302 Vilniaus r. sav. |
| A.s LT18 4010 0456 0001 0072, Luminor Bank ABd  |  | A.s LT32 7300 0101 4509 3050, „Swedbank“, AB LT69 7044 0600 0808 2254, AB SEB bankas |
| Įmonės kodas 268084220, PVM kodas - |  | Įmonės kodas 304140223, PVM kodas LT100009822610 |
| Tel. + 37065674577el.paštas gaisrine@pakruojis.lt  |  | tel.: +370 5 2514321el.paštas info@funn.lt; r.labutiene@funn.lt |
| Pašto adresas: L. Giros g. 3D, LT-83150 Pakruojis |  | Pašto adresas: Senasis Ukmergės kelias 4, Užubalių k.LT-14302 Vilniaus r. sav. |
|  |  |  |
| Alfrėdas Martūzas |  | Renata Labutienė |

A.V. A.V.